cyanic-selkie/wikianc huggingface dataset:
Argentiinan Grand Prix 1981
Kilpailu
Kansainvälinen moottoriurheiluliitto FISA sakotti Lotus-tallin päällikköä Colin Chapmania 100 000 dollarilla MM-kisojen huonoon valoon saattamisesta. Riitojen syynä oli kaksirunkoinen Lotus 88, jolla ajamisen FISA oli kieltänyt Länsi-Yhdysvaltain, Brasilian ja Argentiinan Grand Prixeissa. Länsi-Yhdysvaltain GP:ssä 11 mukana olleista 16 tallista jätti protestin autoa vastaan. Tallit väittivät että auton sisempi, pehmeämmin jousitettu kori toimi aerodynaamisena liikkuvana osana, jonka säännöt kieltävät. Auto pysyi paremmin radan pinnassa, kun ulompi kori voitiin jousittaa hyvin jäykäksi. Chapman oli ensi kerran 22 vuoteen poissa Formula 1 -kilpailusta, sillä hän lähti harjoitusajopäivänä kotimaahansa. Ennen lähtöään hän antoi julkilausuman, jossa sanoi lajin hukkuvan plagiaation suohon, juonitteluun ja pikkumaisiin sääntötulkintoihin.
JPEG 2000
JPEG 2000 on aallokemuunnospohjainen kuvien pakkausstandardi. Sen laati Joint Photographic Experts Group -komitea ajatuksena korvata edellinen, diskreettiin kosinimuunnokseen pohjautuva JPEG-standardi. Tiedostopääte uuden standardin mukaisesti pakatuille kuville on .jp2. MIME-tyyppi on.
JPEG 2000 mahdollistaa suuremman pakkaussuhteen käytön ilman edellisen JPEG-standardin tyypillisiä artefakteja, kuten kuvan laatikoitumista sekä sumentumista. Myös kuvan progressiivinen tallennus on uudessa standardissa kehittyneempi kuin edeltäjässään.
Osa JPEG 2000 -standardista on julkaistu ISO-standardina (ISO/IEC 15444-1:2000). Internet-selaimet eivät vielä laajasti tue JPEG 2000 -standardia, minkä vuoksi sitä ei yleisesti käytetä internetissä.
JPEG 2000 on häviöllisesti vikasietoinen, eli jos tiedosto katkaistaan tai siitä puuttuu osia, koko kuva tulee tavallisesti näkyviin mutta suunniteltua heikommalla tarkkuudella. Perinteisestä JPEG-kuvasta jäisi osa näkymättä tai se laatikoituisi pahasti. Siten tämä pakkaus soveltuu hyvin häiriöalttiisiin "vähemmän kuin täydellisiin" välitystekniikoihin, kuten Digi-TV, joissa ei aina ole paluukanavaa eikä mahdollisuutta tilata virheellistä dataa uudestaan.
Fred Sinowatz
Alfred "Fred" Sinowatz (5. helmikuuta 1929 Burgenland – 11. elokuuta 2008 Wien) oli itävaltalainen sosiaalidemokraattisen puolueen poliitikko, joka toimi vuosina 1983–1986 maansa liittokanslerina.
Neufeld an der Leithassa syntynyt Sinowatz oli opetus- ja taideministeri vuosina 1971–1983, vuodesta 1981 myös varakansleri. Häntä edelsi liittokanslerina Bruno Kreisky ja seurasi Franz Vranitzky.
Sinowatzilla oli kroatialaisia sukujuuria. Hän oli iäkkäin elossa oleva entinen liittokansleri sen jälkeen, kun Josef Klaus kuoli 26. heinäkuuta 2001.
Saksan ralli
thumb|Chris Atkinson vuonna 2008. Saksan ralli (ADAC Rallye Deutschland) on Saksassa ajettava rallikilpailu, joka kuului rallin MM-sarjaan vuosina 2002-2019. Kilpailu kuului rallin EM-sarjaan vuosina 1985-2001.
Vuonna 2020 kilpailu peruttiin koronapandemian johdosta.
LBV 1806-20
LBV 1806-20 on kirkkaimpia tunnettuja kirkkaita sinisiä muuttujia (, LBV), ja sijaitsee Jousimiehen tähdistössä.
Sen todellinen kirkkaus vaihtelee 2–10 miljoonan auringon välillä. Se on 49 000–70 000 valovuoden päässä Maasta. Tämän kaksoistähden koko massa on 130 Auringon massaa. Se kuuluu samaan sarjaan Pistoolitähden ja Eta Carinaen kanssa. Tähti sijaitsee radioaaltoja säteilevässä sumussa G10.0-0.3 ja kuuluu tähtijoukkoon 1806-20, joka on W31:n osa. W31 on yksi suurimpia kirkkaita kaasusumuja Linnunradassa. W31 on HII-alue.
Tähden massaksi on arvioitu jopa 150-200 auringon massaa. Teoreettiseksi tähtien massan ylärajaksi on arvioitu 120 auringon massaa.
Syntyneet tappajiksi
Syntyneet tappajiksi on yhdysvaltalainen toimintaelokuva, jonka Warner Bros. julkaisi vuonna 1994. Elokuvan on ohjannut Oliver Stone. Tarinan on tehnyt Quentin Tarantino, ja käsikirjoitukseksi sen muokkasivat Richard Rutowski, Oliver Stone ja David Veloz.
Vastaanotto
Elokuvalle myönnettiin vuoden 1994 Venetsian elokuvajuhlissa Pasinetti-palkinnon parhaan naisnäyttelijän tunnustus Juliette Lewisin roolityöstä. Lisäksi Oliver Stone sai kilpailun tuomariston erikoispalkinnon.
Elokuva oli lisäksi ehdolla puolalaisen Camerimage-elokuvajuhlien Vihreän sammakon saajaksi sekä ehdokkaana Golden Globe ja MTV Movie Award -palkintojen saajaksi.
Väitetyt kopiomurhat
Syntyneet tappajiksi -elokuvaa on väitetty osasyyksi useisiin elokuvaa kopioiviin murhiin, joista tunnetuin on huhtikuussa 1999 tapahtunut Columbinen verilöyly, jossa kaksi koulun oppilasta, Eric Harris ja Dylan Klebold, tappoivat aseiden ja räjähteiden avulla yhteensä 14 oppilasta (mukaan lukien itsensä), sekä yhden opettajan. Harris ja Klebold olivat katsoneet elokuvan yli 50 kertaa ja nimesivät ammuskelunsa sen mukaan (The holy April morning of NBK).
Syberia
Syberia on Microïdsin kehittämä seikkailupeli, joka julkaistiin vuonna 2002. Peli on julkaistu Windowsille, PlayStation 2:lle, Xboxille, Nintendo DS:lle, iOS:lle ja älypuhelimelle. Pelille on julkaistu kolme jatko-osaa: Syberia II (2004), Syberia III (2017) ja Syberia: The World Before (2022).
Juoni
thumb|left|Pelin tarina alkaa ranskalaisesta Valadilènen pikkukylästä. Iso amerikkalaisyhtiö on lähettänyt juristi Kate Walkerin ranskalaiseen Valadilénen kylään viimeistelemään perheyrityksenä toimineen lelutehtaan haltuunottoa. Kylän notaarin mukaan tehtaan omistanut Anna Voralberg oli kertonut ennen kuolemaansa, että hänen kuolleeksi luultu veljensä onkin elossa. Lain mukaan Annan veli Hans Voralberg on tehtaan uusi omistaja, eikä haltuunottoa voida suorittaa ilman tämän suostumusta. Kate saa tietää, että nuorena Hans löysi läheisestä luolasta esihistoriallisen mammuttinuken, mutta kielekkeelle kiivetessään putosi ja loukkaantui sekä fyysisesti että psyykkisesti. Hans alkoi rakentaa erilaisia mekaanisia laitteita ja automaton-nimisiä robotteja, ja hänen ainoaksi tavoitteekseen tuli löytää mammutteja. Löytääkseen Hansin Kate käyttää Voralbergien junaa, jonka veturi toimii vedettävällä kellokoneistolla ”ikään kuin lelujuna”. Veturia kontrolloi Hansin rakentama ihmismäinen robotti nimeltään Oscar.
Junan ensimmäinen pysähdys tapahtuu kasvitieteellisenä puutarhana toimivalla juna-asemalla Barrockstadtissa. Kate tutustuu läheiseen yliopistoon ja saa tietää esihistoriallisista Youkol-ihmisistä, jotka kykenivät kesyttämään mammutteja. Paleontologian professori vahvistaa, että Hansin löytämä mammuttinukke on peräisin Youkolien ajalta: nämä asuivat aikanaan Länsi-Euroopassa ennen siirtymistään mammutteineen Siperiaan. Kate kuulee Hans Voralbergin viettäneen aikaa yliopistolla ja uskoneen, että mammutteja on edelleen olemassa. Kate korjaa yliopiston soittolavan ja ansaitsee sata dollaria, jolla hän käy vaihtokauppaa läheisellä proomulla työskentelevän pariskunnan kanssa. He auttavat Katea saamaan junan takaisin lähtökuntoon.
Toinen pysähdys tapahtuu neuvostoajalla rakennetussa Komkolzgradissa, joka on teollinen kaivoskompleksi. Paikassa asuu varsin omituinen Serguei Borodine, joka varastaa Oscarin kädet saadakseen tehtaassa olevan urkurin toimimaan. Serguei aikoo rakentaa suuren esiintymislavan oopperalaulaja Helena Romanskille, johon hän on pakkomieltynyt. Katen täytyy hakea Helena läheisestä Aralbadin kylpylästä. Komkolzgradissa Kate tapaa myös entisen koelentäjän Boriksen, joka haaveilee lentämisestä aluksellaan. Kate korjaa aluksen, mistä kiitollisena Boris opettaa Katea käyttämään ilmalaivaa. Boris varoittaa Serguein olevan epäluotettava ja lähtee matkaan lentoaluksellaan. Aralbadissa Helena kertoo Katelle olevansa liian vanha laulamaan ja menettäneen legendaarisen lauluäänensä. Helenan mieli muuttuu, kun Kate valmistaa hänelle erikoisen drinkin kylpylän baarissa.
Komkolzgradissa Helena laulaa Sergueille, mutta tämä on rakentanut ansan ja vangitsee Helenan häkkiin. Kate onnistuu vapauttamaan Helenan ja palauttamaan Oscarin kädet, mutta Serguei yrittää estää heidän pakonsa. Kate tuhoaa sulkeutuneen portin dynamiitilla ja vie Helenan takaisin Aralbadiin. Kylpylässä Kate kohtaa Hansin, joka allekirjoittaa lelutehtaan haltuunottopaperit. Hans ehdottaa, että Kate tulisi hänen mukaansa etsimään mammutteja, mutta tämä kieltäytyy. New Yorkiin lähtevään koneeseen astuessaan Kate muuttaa kuitenkin mielensä ja hyppää Hansin junan kyytiin viime hetkellä, hyläten työpaikkansa ja sulhasensa Yhdysvalloissa, auttaakseen Hansia saavuttamaan unelmansa.
Vastaanotto
Peli on saanut IGN:n arvostelussa arvosanaksi 7.1/10.
Solonen
Solonen (oik. Tomi Solonen, s. 30. tammikuuta 1984 Kokkola) on suomalainen rap-muusikko.
Ura
Solonen julkaisi ensimmäisen sooloalbuminsa vuosituhannen vaihteessa asuessaan Pietarsaaressa. Vuonna 2002 Solonen voitti Rapin Suomenmestaruuden ja sitä seurannut toinen levy ilmestyi vuonna 2003. Solonen on ollut myös mukana yhtyeissä Avaintekijät, Konala Cartelli ja Narcotic. Solosen toinen sooloalbumi Harmaanaaman kirous julkaistiin heinäkuun lopussa 2009 Yellowmic Recordsin kautta.
Syksyllä 2011 Solonen ja rap-artisti Kosola julkaisivat yhteis-EP:n XX EP, jonka seuraajaa, XX LP:tä ei ole vielä julkaistu. Solosen ja Kosolan seuraava yhteislevy Kolmetoista kertaa kovempi ku kukaan julkaistiin Monsp Recordsin kautta 17. toukokuuta 2013. Albumi saavutti Suomen virallisen albumilistan 11. sijan, ja sen kappaleista "Räppii", "Kadut puhuu mun puolesta" ja "Kolmetoista kertaa kovempi ku kukaan" on julkaistu musiikkivideot. Solonen juontaa Kosolan ja Xmiehen kanssa YleX-radiokanavalla radio-ohjelmaa Lyömättömät, joka on myös kolmikon bändin nimi.
Yksityiselämä
Syyskuussa 2008 Solonen sai kuuden kuukauden vankeusrangaistuksen kieltäytyessään varusmies- ja siviilipalveluksesta. Solonen käytti ajan hyväkseen ja otti vankilaan mukaan matkaradion, kyniä ja paperia. Puolet Solosen Harmaanaaman kirous -albumin lyriikoista valmistui hänen ollessaan vankilassa.
Solonen asuu Helsingissä avoliitossa tositv-kuuluisuus Sointu Borgin kanssa.
Veenendaal
Veenendaal on kunta ja kaupunki keskellä Alankomaita, Utrechtin provinssissa. Asukkaita kunnassa on 62 058 (31.12.2008) ja väestötiheys on 3 166 as./km². Kunnan pinta-ala on 19,81 neliökilometriä, josta vettä on 0,21 km². Veenendaalin pormestarina toimii Ties Elzenga. Kunnassa on 2 900 yritystä ja 553 kauppaa.
Veenendaalin naapurikunnat ovat Rhenen etelässä, Utrechtse Heuvelrug lännessä, Renswoude pohjoisessa sekä Gelderlandin provinssiin kuuluva Ede pohjoisessa ja idässä.
Tšekissä sijaitseva Olomouc on Veenendaalin yhteistyökaupunki.
Aiheesta muualla
thumb|left|250px|Kartta Veenendaalin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Rahankeräys
Rahankeräyksellä tarkoitetaan toimintaa, jossa yleisöön vetoamalla kerätään vastikkeetta rahaa. Suomessa toiminta on luvanvaraista.
Suomen rahankeräyslainsäädäntö
Rahankeräysten toimeenpanemisesta on säädetty heinäkuussa 2006 voimaan astuneella rahankeräyslailla sekä valtioneuvoston asetuksella rahankeräyksistä 503/2006. Rahankeräys saadaan järjestää varojen hankkimiseksi yleishyödylliseen toimintaan, jollaisena pidetään toimintaa yleistä sosiaalista, sivistyksellistä tai aatteellista tarkoitusta varten tai muuta yleistä kansalaistoimintaa.
Poikkeuksena yleishyödyllisyyden vaatimuksesta rahankeräys saadaan toimeenpanna:
Rahankeräyslainsäädäntöä ei sovelleta
Vuonna 2020 laki muuttui ja sallii nyt myös ns. pienkeräyksen, johon pätevät erilaiset säännöt.
Rahankeräyslupa
Rahankeräyslupa voidaan antaa Suomessa rekisteröidylle yhteisölle tai säätiölle. Lupa voidaan antaa myös tietyin laissa määritellyin edellytyksin Suomessa toimivalle rekisteröimättömälle yhteisölle kuten vaaleissa ehdolla olevien henkilöiden tukiryhmille. Rahankeräyslupaa eivät voi saada valtio, kunta tai kuntayhtymä taikka evankelisluterilainen kirkko tai ortodoksinen kirkkokunta taikka niiden seurakunta tai seurakuntayhtymä.
Rahankeräyslupaa ei tarvita päiväkodin ryhmän, koululuokan tai vakiintuneen opinto- tai harrasteryhmän suorittamaan rahankeräykseen, jos rahankeräyksen toimeenpanoon liittyvistä tehtävistä vastaa täysivaltainen henkilö. Rahaa saadaan kerätä edellä mainittujen tahojen tilaisuuksissa, jos kerätyt varat käytetään opiskelun tai harrastustoiminnan edistämiseen. Rahankeräyslupaa ei tarvita myöskään yleisen kokouksen järjestäjänkokoukseen osallistuvien keskuudessa suorittamaan rahankeräykseen silloin, kun yleinen kokous järjestetään sisätiloissa.
Yhden kihlakunnan alueella toimeenpantavaan rahankeräykseen antaa luvan keräyksen toimeenpanopaikan kihlakunnan poliisilaitos. Lupa voidaan antaa enintään kahden vuoden määräajaksi. Poliisihallitus antaa rahankeräysluvan yhden kihlakunnan aluetta laajemmalla alueella toimeenpantavaan rahankeräykseen.
Lupaa on haettava kirjallisesti. Lupahakemukseen on liitettävä yksityiskohtainen keräys- ja käyttösuunnitelma.
Tiedot voimassa olevista valtakunnallisista rahankeräysluvista, sekä tilitystiedot nykyisen rahankeräyslain voimassaoloaikana 1.7.2006 toimeenpantujen keräysten tilityksistä löytyvät Lahjoitustieto.fi sivustolta.
Rahankeräystili
Keräystä varten on oltava tili Suomessa toimivassa rahalaitoksessa. Tilin tiedot on liitettävä lupahakemukseen.
Rahankeräysten käytännöllinen toimeenpano
Mikäli rahankeräysluvan hakija ei itse hoida keräyksen toimeenpanoa, se voi käyttää apunaan hyvämaineista elinkeinonharjoittajaa, joka yhtiöjärjestyksensä mukaan voi toimia rahankeräysten käytännöllisenä toimeenpanijana. Yhtiön tiedot tulee ilmoittaa rahankeräyslupahakemuksessa.
Rahankeräyksiin liittyvät kiellot
Rahankeräykseen ei saa liittyä mitään vastiketta. Kerääjän tai keräyksen tunnusta (merkkiä, tarraa) ei kuitenkaan lasketa vastikkeeksi. Lailla kielletään rangaistuksen uhalla järjestämästä rahankeräys tavalla, jossa kaupankäynti tai jäsenhankinta ja rahankeräys ovat ilmeisessä vaarassa sekoittua keskenään. Rahankeräyksen yhteydessä ei saa järjestää arpajaisia tai muuta toimintoa, jossa osallistuvalle luvataan kokonaan tai osittain sattumaan perustuva voitto. Arpajaisten toimeenpanosta on säädetty erikseen.
Kritiikki
Monet yhteisöt, mm. Electronic Frontier Finland, Compensate-säätiö sekä Wikipediaa ylläpitävä Wikimedia Foundation ovat törmänneet toiminnassaan rahankeräyslakiin liittyviin tulkintaerimielisyyksiin arpajaishallinnon kanssa. Rahankeräyslaissa on kritisoitu mm. lupakäsittelyn viiveitä, vastikkeellisuuden tulkinnanvaraisuutta, yleisöön vetoamisen määritelmää sekä lain soveltamisalan epäselvyyttä ulkomaisen yhteisön järjestäessä rahankeräystä suomenkielisessä verkkopalvelussa.
Rahankeräyslakia esitettiin vuonna 2014 muutettavaksi siten, että rahankeräysten luvanvaraisuudesta luovuttaisiin ja tilalle luotaisiin ilmoitusmenettely. Mikael Jungner on kommentoinut, että uudistus kaadettiin, koska ”merkittävät järjestöt pitävät rahan keräämistä omana monopolinaan ja pelkäävät, että jos se avataan, heidän rahoituksensa tippuu”.
Tapauksia
2022 hovioikeus hylkäsi syytteen yhdistystä vastaan, joka oli 4 vuoden aikana kerännyt 2.5 miljoonaa euroa ilman lupaa. Aiemmin syytteet myös hylännyt käräjäoikeus perusteli omaa päätöstään sillä, ettei kirjekeräyksen kohteena ollut määrittelemätön yleisö.
Yhdysvaltain avoin tennisturnaus 2017 – naisten kaksinpeli
Angelique Kerber oli turnauksen puolustava mestari, mutta hän hävisi ensimmäisellä kierroksella Naomi Ōsakalle.
Turnauksen voitti Sloane Stephens, joka voitti loppuottelussa Madison Keysin.
Gary Powers
Francis Gary Powers (17. elokuuta 1929 Jenkins, Kentucky – 1. elokuuta 1977 Santa Barbaran piirikunta, Kalifornia) oli amerikkalainen lentäjä, joka tuli tunnetuksi hänen ohjaamansa U-2-vakoilukoneen tullessa ammutuksi alas Neuvostoliiton yllä 1. toukokuuta 1960. Tapahtuma oli huomattava poliittinen nöyryytys kylmän sodan aikaiselle Yhdysvalloille. Vangiksi jäänyt Powers sai Neuvostoliitossa vankeustuomion, mutta hänet vapautettiin neuvostovakoojaa vastaan vuonna 1962. Yhdysvalloissa Powers kohtasi epäilyjä petturuudesta, mutta Yhdysvaltain senaatin ja CIA:n selvitykset totesivat hänen toimineen olosuhteiden mukaisesti. Powers kuoli helikopteriturmassa vuonna 1977.
Uran alku
Francis Gary Powers syntyi 17. elokuuta 1929 Jenkinsin kaupungissa Yhdysvaltojen Kentuckyssa. Gary Powers tunnettiin yleisesti lempinimellään Frank. Hänen isänsä oli töissä hiilikaivoksella. Powers opiskeli Milligan Collegella Tennesseessä ja liittyi Yhdysvaltain ilmavoimiin vuonna 1950. Ilmavoimissa hänestä tuli Republic F-84-lentäjä.
Vuonna 1956 Powers sai tarjouksen ryhtyä täysin uudenlaisen konetyypin lentäjäksi. Powersista tuli Yhdysvaltain keskustiedustelupalvelun eli CIA:n työntekijä ja uusi konetyyppi oli Lockheed U-2, kameroin ja muine tarkkailuvälinein varusteltu tiedustelukone. Konetyyppi oli suunniteltu tekemään vakoilulentoja Neuvostoliiton ylle ja hankkimaan tiedustelutietoa, jota muuten olisi hyvin hankala saada. Powersista tuli oman yksikkönsä kokenein U-2-lentäjä suurimmalla määrällä lentotunteja.
U-2-välikohtaus
thumb|200px|vasen|Vangiksi jäänyt Francis Gary Powers. 1. toukokuuta 1960 Powersin lentämä 24. U-2-lento Badaberista Pakistanista ammuttiin alas ilmatorjuntaohjuksella Jekaterinburgin eli silloisen Sverdlovskin yllä Neuvostoliitossa. U-2 lentojen oli aikaisemmin uskottu olevan Neuvostoliiton ilmatorjunnan saavuttamattomissa yli 70 000 jalan (n. 20 km) korkeuksilla. Powersin koneessa oli itsetuhojärjestelmä, jonka tarkoitus oli hävittää viitteet vakoilutoiminnasta. Powers ei kuitenkaan oman selityksensä mukaan saanut järjestelmää päälle hänen tippuessaan. Hän pääsi ulos koneesta ja laskeutui kohti maata laskuvarjollaan tuhoten mukanaan olleita karttoja. Powersilla oli mukanaan myös itsemurhaan tarvittaessa tarkoitettu hopeadollariin kätketty myrkkypiikki, jonka hän otti ulos peläten vangitsijoidensa mahdollisesti ryöstävän kolikon. Maata kohti tullessaan hän huomasi laskeutumistaan seuraavan auton, jonka miehistö pidätti hänet maassa. Pidättäjät kyydittivät hänet turvallisuuspalvelu KGB:n tukikohtaan.
Neuvostoliitossa koneen alasampumisesta ja Powersin vangitsemisesta uutisoitiin julkisesti. Alasampuminen tapahtui juuri ennen kaavailtua idän ja lännen johtajien tapaamista Pariisissa ja se oli suuri nöyryytys Yhdysvaltain presidentti Dwight D. Eisenhowerille. Yhdysvallat kiisti vakoilulennon ja väitti sitä yksinkertaiseksi säähavaintolennoksi Nasalle, joka oli jostain syystä poikennut reitiltään. Valhe paljastui, kun Neuvostoliitto uutisoi löytäneensä myös koneen hylyn ja sen tiedot reitistä Neuvostoliiton yli. Eisenhowerin kieltäydyttyä pyytämästä anteeksi Neuvostoliiton johtaja Nikita Hruštšov lähti Pariisin alustavista tapaamisista. Eisenhowerin kaavailtu vierailu Moskovassa peruttiin.
Neuvostoliitossa Powersia vastaan järjestettiin oikeudenkäynti, jossa hän sai 10 vuoden vankeustuomion vakoilusta. Oikeudenkäyntiä seuraneet neuvostoliittolaiset kuvailivat yleisen käsityksen olleen aluksi Powersista paitsi tietenkin syyllisenä vakoojana, mutta myös oman maansa petturina hänen paljastettuaan huomattavan määrän tietoa vangitsijoilleen. Oikeudenkäynnin kuluessa ilmapiiri muuttui kuitenkin Powersille suotuisammaksi hänen myöntyväisen käytöksensä kautta. Hänet alettiin nähdä enneminkin vain komentajiensa työkaluna. Samat seikat käänsivät toisaalta monet häntä vastaan Yhdysvalloissa. Monet loukkaantuivat etenkin hänen oikeudenkäynnin lopulla pitämästään puheesta. Powers siirrettiin Moskovan oikeudenkäynnistä Vladimirin keskusvankilaan. Hänen oli tarkoitus olla vankilassa kolme vuotta ennen siirtoa työleirille. 21 kuukautta myöhemmin helmikuussa 1962 Powers kuitenkin vapautettiin neuvostovakooja Rudolf Abelia vastaan. Abel oli ollut suorittamassa 30 vuoden vankeustuomiota vakoilusta Yhdysvalloissa. Vangit vaihdettiin Glienicken sillalla Berliinissä.
Myöhemmät vaiheet
thumb|Gary Powers ja U-2-lentokonetta suunnitellut [[Kelly Johnson (insinööri)|Kelly Johnson vuonna 1966.]] Powersin palattua Yhdysvaltoihin hänen toimintaansa alettiin tutkia. Hänen toimintaansa oli arvostelu lehdistössä, jossa oli esitetty kysymyksiä, kuten miksi hän ei tehnyt itsemurhaa ja miksi hän ei ollut tuhonnut konettaan. Monissa lehdissä hänestä maalattiin kuvaa loikkarina. CIA ja Yhdysvaltain senaatti totesivat lopulta kuitenkin hänen toimineen olosuhteiden mukaisesti. Powersilla oli ollut itsemurhaan tarkoitettu myrkkypiikki, mutta velvoitetta sen käyttämisestä ei ollut. Powers oli myös saanut CIA:lta ohjeistuksen, jonka mukaan U-2 lentäjien ei tarvinnut salailla tehtäväänsä mahdollisesti kiinni jäädessään. Powers sai maineensa puhdistaakseen esiintyä julkisesti senaatin haastattelussa vuonna 1962. Hänet todettiin kokonaan syyttömäksi ja hän sai vankeusajaltaan palkkansa eli 50 000 dollaria. CIA julkaisi tiedustelupalvelulle epätavalliseen tapaan oman selvityksensä, jossa Powersin todettiin senaatin tapaan toimineen asianmukaisesti.
Senaatin ja CIA:n selvitys ei hälventänyt kaikkia epäilyjä. Powers työskenteli Lockheedille koelentäjänä ja julkaisi vuonna 1970 muistelmansa Operaatio Ylilento (Operation Overflight). Muistelmissaan Powers kritisoi keskustiedustelupalvelua puutteellisista valmisteluista, jotka johtivat hänen mielestään koneensa alasampumiseen. Mahdoillisesti kirjan takia hänet erotettiin työpaikastaan Lockheedilla. Toimittuaan koelentäjänä Powers alkoi työskennellä helikopterilentäjänä televisiokanavalle Kaliforniassa. 1. elokuuta 1977 Powers kuoli helikopteriturmassa Santa Barbaran piirikunnassa hänen ollessaan lennolla maastopalojen uutisoinnin yhteydessä.
Powers haudattiin Arlingtonin sotilashautausmaalle. Jo eläessään hän oli saanut Intelligence Star-arvomitallin. Vuonna 2000 hän sai vielä postuumisti Distinguished Flying Cross- ja Prisoner of War Medal-arvomitallit, sekä Director’s Medal-arvomitallin CIA:n tuolloiselta johtajalta George Tenetilta.
RFA Argus
RFA Argus (viirinumero A135) on Royal Fleet Auxiliaryn helikopterimiehistöjen koulutusalus. Se oli alun perin MV Contender Bezant. Puolustusministeriö vuokrasi aluksen Falklandin sotaan 1982 ja lunasti sen kaksi vuotta myöhemmin muutettavaksi koululaivaksi korvaamaan käytöstä poistuvan RFA Engadinen.
Valmistus ja muutostyöt
Contender 2 Limited tilasi aluksen Margherasta Società Italiana Ernesto Bredalta, missä köli laskettiin telakkanumerolla 293. Alus laskettiin vesille 28. marraskuuta 1980 ja valmistui 31. heinäkuuta 1981.
Britannian puolustusministeriö vuokrasi aluksen toukokuussa 1982 Falklandin sotaan. Alukselle tehtiin Devonportissa muutostöitä, jotta se kykenisi operoimaan helikopterien ja Harrierien tukikohtana ja kuljetusaluksena. Alus saapui alueelle ensimmäisen kerran hieman Argentiinan antautumisen jälkeen. Alus palautettiin alkuperäiseen kuntoon, minkä jälkeen se palautettiin omistajilleen marraskuussa.
Puolustusministeriö suunnitteli RFA Engadinen korvaamista ja sen tuloksena päätettiin muuttaa kauppalaivastosta lunastettu alus tehtävään. Joulukuussa 1983 ministeriö pyysi British Shipbuildersilta ja Harland and Wolffilta tarjoukset uudesta lentojoukkojen koulutusaluksesta tai sellaiseksi soveltuvan aluksen hankkimisesta ja tarvittavien muutostöiden tekemisestä suunnitelman toteuttamiseksi. Kumpikin tarjous sisälsi Contender Bezantin hankinnan ja maaliskuussa 1984 Harland and Wolff sai tilauksen aluksen toteuttamisesta. Telakka lunasti 14. maaliskuuta 1984 aluksen 18 miljoonalla punnalla.
Alus nimettiin 23. maaliskuuta 1987 Belfastissa RFA Argukseksi. Neljän vuoden muutostöiden jälkeen alus otettiin palvelukseen 1988.
Palvelus
Alus osallistui Persianlahden sotaan 1991 operaatio Granbyssä ja toimitti myöhemmin humanitääristä apua kurdeille operaatio Havenissa. Alus oli 1993 ja 1999 Adrianmerellä tukemassa brittijoukkoja Bosniassa ja Kosovossa. Kolme aluksella ollutta helikopteria pelasti 2. helmikuuta 1998 Atlantilla uponneen MV Delfin Mediteraneon miehistöä pelastusveneistä.
James ”Sawyer” Ford
Sawyer kuvataan sarjan alussa huijarina, sarkastisena flirttinä, joka kerää rantaan onnettomuudessa huuhtoutuneita tavaroita itselleen. Hänen takaumansa näyttävät yleensä hahmon herkemmän puolen. Sarjan alkupuolella Sawyer on rakastunut Kateen, ja hänen tunteensa Katea kohtaan ovat vahvimmillaan kolmannen tuotantokauden alussa. Neljännellä tuotantokaudella Sawyer alkaa luoda sankarillista puoltaan alkaen suojella Clairea ja uhraten oman pelastumisensa, jotta hänen ystävänsä pääsisivät pois saarelta. Viidennellä kaudella Sawyer ottaa vastaan roolinsa ryhmän johtajana ja löytää rakkauden Julietin kanssa.
Ennen onnettomuutta
James Ford syntyi Jasperissa, Alabamassa vuonna 1969. Jamesin ollessa kahdeksanvuotias, mies nimeltä Sawyer huijaa hänen perheeltään rahaa ja makaa hänen äitinsä kanssa, minkä seurauksena Jamesin isä ampuu äidin ja itsensä. Vanhempiensa kuoleman aikaan James eli Sawyer asui perheineen Knoxvillessä, Tennesseessä hänen mukanaan kantaman kirjeen mukaan. Sawyer on myös sanonut lopettaneensa high schoolin kesken. Sawyer vannoo kostavansa vanhempiensa kuoleman etsien alkuperäistä Sawyeriä, mutta rahaongelmien kasaantuessa alkaakin käyttää Sawyerin nimeä ja huijata varakkaita perheitä, tullen itse ”mieheksi, jota jahtaa”.
Sawyer yrittää huijata eronnutta naista nimeltä Cassidy, jonka hän oletti olevan rikas. Sawyer aloittaa tavalliseen tapaan pudottamalla rahansa ”vahingossa” maahan, mutta Cassidy tajuaa huijausyrityksen heti ja sanoo, ettei siitä olisi edes ollut hyötyä, koska tämä ei saanut yhtään rahaa erossa. Cassidy ei kuitenkaan suutu, vaan pyytää Sawyeriä opettamaan hänet huijaamaan. Opittuaan muutaman perustempun, Cassidy pyytää Sawyeriä ”long-coniin” eli erittäin suureen huijaukseen. Sawyer sanoo, että niin isoon huijaukseen tarvitsee rahaa ja niin Cassidy paljastaakin saaneensa erossa 600 000 dollaria. Sawyer teeskentelee aloittavansa huijauksen Cassidyn kanssa, aikeinaan viedä tämän rahat. Sawyer kuitenkin huomaa pitävänsä Cassidysta enemmän kuin luuli ja alkaa epäillä huijausta. Vieraillessaan Katen äidin kahvilassa, Sawyerin kumppani pakottaa Sawyerin huijaukseen, uhaten tätä kuolemalla. Sawyer lähtee Cassidyn luo ja kertoo huijanneensa tätä ja varoittaa ulkona olevasta autosta. Hän sulloo rahat laukkuun ja käskee paeta sekä sanoo ottavansa itse syyn niskoilleen. Cassidyn paettua Sawyer ottaa oikean rahalaukun ja palaa autolle, joka kuitenkin on tyhjä.
Cassidy nostaa syytteen Sawyeria vastaan ja Sawyer joutuu vankilaan. Cassidy vierailee Sawyerin luona ja kertoo, että heillä on yhteinen tytär, Clementine. Vankilassa ollessaan Sawyer ystävystyy Munson-nimisen miehen kanssa. Mies istuu vankilassa ”white-collar”-rikoksen takia. Sawyer huiputtaa Munsonin paljastamaan minne tämä piilotti huijaamansa rahat; niin Sawyer pääsee vapaaksi ja antaa saamansa palkkion Clementinelle. Myöhemmin toinen Sawyerin kumppani kertoo missä alkuperäinen Sawyer on. Sawyer matkustaa Australiaan ja ampuu miehen, jonka hän luulee olevan oikea Sawyer. Ennen kuolemaansa mies kertoo olleensa velkaa Sawyerin kumppanille ja että hän olisi maksanut velkansa.
Myöhemmin Sawyer raahataan poliisiasemalle pahoinpideltyään baarissa Australian maa- ja metsätalousministerin. Hänet karkotetaan maasta, johon hän saa elinikäisen porttikiellon. Tämän jälkeen Sawyer nousee Oceanic Airlinesin lennolle 815.
1. tuotantokausi
Jouduttuaan saarelle Sawyer riitaantuu useiden selviytyjien kanssa. Hän syyttää Sayidia terroristiksi ja lento-onnettomuuden syypääksi. Tästä huolimatta Sawyer lähtee Sayidin, Katen, Charlien, Boonen ja Shannonin kanssa etsimään parempaa yhteyttä saadakseen lähetettyä hätäkutsun. Palattuaan Sawyer etsii koneen hylystä kaikkea tarpeellista tavaraa ja ottaa ne itselleen, vaatien niistä korkeita hintoja tarvittaessa.
Kate päättelee, että Sawyer haluaa olla leirin vihatuin, koska tämä haluaa rangaista itseään viattoman miehen surmaamisesta. Hän pelaa Sawyerin kanssa juomapeliä ”En ole koskaan”, jossa käy ilmi, että he molemmat ovat tappaneet jonkun. Kate myös päivittelee Sawyerin sinnikästä kostonhimoa tämän telttaan tunkeutuneen villisian osalta.
Päästäkseen saarelta Sawyer ostaa itselleen paikan Michaelin lautalta. Kun joku polttaa lautan, Sawyer ja Michael syyttävät siitä Jiniä. Kun asia saadaan ratkaistua, Sawyer alkaa kärsiä päänsäryistä. Jackin konsultaation jälkeen tulee ilmi, että Sawyer tarvitsee lukulasit. Käy myös ilmi, että Sawyerin ääni rauhoittaa Aaronia.
Päivää ennen lautan lähtöä Sawyer ja Kate riitaantuvat jälleen kerran, tällä kertaa paikasta lautalla. Sawyer paljastaa riidan aikana kaikille Katen menneisyyden rikollisena ja vankikarkurina. Seuraavana päivänä Sawyer, Michael, Walt ja Jin lähtevät lautan kanssa matkaan. Kun osa lautasta irtoaa, Sawyer on ensimmäinen, joka lähtee hakemaan sitä avomereltä. Hän viettää myös lautalla aikaansa lukemalla toisten henkilökohtaisia viestejä perheilleen. Samana iltana he kohtaavat pienen veneen ja ehtivät iloita pelastumisestaan, kunnes veneilijät paljastuvat Toisiksi, jotka sieppaavat Waltin mukaansa. Sawyer yrittää estää Waltin kidnappausta, mutta häntä ammutaan olkapäähän ja Toiset tuhoavat lautan.
2. tuotantokausi
Sawyer ja Michael ajelehtivat avomerellä lautan jäännösten päällä. Sawyer poistaa luodin olkapäästään ennen kuin he pääsevät takaisin saarelle. He löytävät Jinin, mutta joutuvat takaosan selviytyneiden vangeiksi. Väärinkäsityksien selvitessä takaosan selviytyneet aloittavat Sawyerin, Michaelin ja Jinin kanssa matkan etuosan selviytyneiden luokse. Matkan aikana Sawyer riitaantuu Ana Lucian kanssa, kunnes hän lopulta taintuu tulehtuneen ampumahaavansa takia. Tajuntansa menettävä Sawyer kannetaan puisilla paareilla Jackin luokse.
Myöhemmin Sawyerin ja Jackin välille syntyy riitaa, kun Sawyer ei suostu luovuttamaan löytämiään lääketarvikkeita ennen kuin häviää ne pokeripelissä.
Sawyer auttaa Bernardia tekemään rannalle SOS-merkkiä. Ana Lucia lähestyy Sawyeria ja lopulta pari päätyy harrastamaan seksiä, jonka päätteeksi Ana Lucia varastaa Sawyerin aseen. Kun Sawyer huomaa tämän, hän suuntaa Joutsen-asemalle Jackin, Locken ja Katen kanssa. He löytävät loukkaantuneen Michaelin, vakavasti haavoittuneen Libbyn sekä kuolleen Ana Lucian. Michael väittää asemalla vankina olleen Henry Galen saaneen aseen haltuunsa ja paenneen, mutta todellisuudessa Michael murhasi Ana Lucin ja Libbyn. Toisilta saamansa käskyn mukaisesti Michael lähtee Sawyerin, Katen, Jackin ja Hurleyn kanssa lähtevät kohti Toisten leiriä, mutta pian Toiset saartavat ryhmän ja vievät heidät laiturille. Michaelin lähtiessä Waltin kanssa saarelta ja Hurleyn vapautuessa Sawyer viedään pois Katen ja Jackin kanssa.
3. tuotantokausi
Sawyer tapaa Toisten mukaan lähteneen Locken viidakossa. Locke lukitsee Sawyerin Black Rockin hylkyyn isänsä Anthonyn kanssa. Sawyerin on määrä tappaa Locken isä, koska Locke ei siihen itse pystynyt. Sawyer ei haluaisi toteuttaa tehtävää, kunnes hän tajuaa miehen olevan alkuperäinen Sawyer, jonka takia hänen vanhempansa kuolivat. Sawyer kuristaa Anthonyn. Hän saa Lockelta myös kasettinauhan, jossa on Julietin viesti Benille.
Sawyer epäilee Jackin ja Katen kanssa Toisten luota mukana tulevan Julietin aikeita. Hän jopa yrittää Sayidin kanssa estää tämän pääsyn asevarastolle, mutta miehet väistyvät syrjään kuullessaan naiselta ankaria syytöksiä heitä vastaan. Ääninauha vain lisää Sawyerin epäilyjä, mutta vasta sen toisella puolella ollut nauhoitus antaa lisävalaistusta. Sawyer haluaa palata rannalle Jinin, Bernardin ja Sayidin luo kun aletaan epäillä, että puolustussuunnitelmassa meni jokin pieleen. Hän lähtee matkaan Julietin kanssa. Hurleyn päästyä yllättämään Toiset rannalle ajamallaan pakettiautolla, nämä luovuttavat. Antautumisesta huolimatta Sawyer ampuu Tomin.
4. tuotantokausi
Kuultuaan Desmondilta Charlien kuolemasta Sawyer lohduttaa Hurleyta. Myöhemmin Sawyer päättää lähteä Locken ryhmän kanssa parakeille. Katelle hän selittää vain haluavansa selviytyä. Kun Kate myöhemmin saapuu parakeille Sayidin ja Milesin kanssa, Sawyer ottaa Locken käskystä Katen panttivangiksi. Sawyer kertoo Katelle, ettei hän halua lähteä saarelta koska hänellä ei ole enää mitään, ja että Katenkin pitäisi jäädä. Sawyer ja Kate rakastelevat, mutta Sawyerin vitsailtua Jackistä Kate lyö häntä ja lähtee takaisin rannalle. Tätä ennen Locke oli karkottanut Katen, koska tämä oli näyttänyt Benin Milesille.
Kun Keamyn ryhmä hyökkää parakeille, Sawyer pelastaa Clairen ja vie tämän turvaan Benin talolle. Savuhirviön hyökkäyksen jälkeen Sawyer päättää lähteä takaisin rannalle Milesin, Clairen ja Aaronin kanssa. Hurley aikoo myös lähteä, mutta Locke estää tämän uhkaamalla häntä aseella. Sawyer raivostuu ja varoittaa Lockea satuttamasta Hurleyta ennen lähtöään. Myöhemmin Miles löytää maahan haudatut Karlin ja Rousseaun ruumiit.
Yön aikana Claire huomaa Christianin pitelevän Aaronia sylissään ja lähtee tämän kanssa hyläten Aaronin puunkoloon. Sawyer löytää Aaronin, muttei Clairea. Sawyer ja Miles kohtaavat Jackin ja Katen. Sawyer kertoo heille Clairestä sekä hyökkääjistä ja käskee Katen palata rannalle Milesin ja Aaronin kanssa. Jack ja Sawyer löytävät helikopterin ja siihen kahlitun Frankin. Vapautettuaan Frankin he menevät pelastamaan Hurleytä Orkidea-asemalta Frankin jäädessä kopterille. Pelastettuaan Hurleyn, Jack riitelee Locken kanssa saarelta lähtemisestä ja saaren suojelemisesta. Sawyer, Jack ja Hurley kohtaavat Katen helikopterilla Sayidin ja Frankin kanssa. He ovat lentämässä pois saarelta, mutta polttoaineen ollessa vähissä Sawyer päättää hidastaa sen loppumista vähentämällä helikopterin painoa. Hän kuiskaa jotain Katelle ja hyppää mereen. Hän ui takaisin rannalle, jossa hän kohtaa Julietin. Sawyer huomaa savua pelastuslaivan suunnalta ja tajuaa sen räjähtäneen. Sawyer seisoo rannalla, kun saari alkaa loistaa valoa ja katoaa siirtyen uuteen paikkaan.
Saaren jälkeen
Oceanicin kuutosten (Jack, Kate, Hurley, Sun, Sayid ja Aaron) päästyä pois saarelta, jakson Mukava juttu kotona takaumat paljastavat, että Kate antoi osan saamistaan korvausrahoista Sawyerin tyttärelle, Clementinelle, Sawyerin pyydettyä tätä ennen hyppäämistään helikopterista mereen.
Välähdyksen jälkeen
Muutaman välähdyksen jälkeen ryhmä lähtee takaisin rannalle, jossa heidän päälleen alkaa yllättäen sataa tulinuolia. Ryhmä erkanee toisistaan pysyäkseen hengissä. Kolme muukalaista hyökkää Sawyerin ja Julietin kimppuun sekä haluaa vastauksia uhaten leikata Julietin käden irti. Yllättäen Locke saapuu paikalle ja tappaa yhden sekä haavoittaa kahta heistä. Sawyer, Juliet ja Locke kyselevät kahdelta henkiin jääneeltä keitä he ovat. Lopulta Juliet tajua näiden olevan Toisia, koska nämä puhuvat latinaa toisilleen. Ryhmä saapuu leiriin, jossa Richardilla on vankeina Faraday, Charlotte ja Miles. On vuosi 1954. Kun yksi Toinen, Ellie vie Faradayn purkamaan Jughead-vetypommia, Sawyer osoittaa Ellietä aseella voidakseen pelastaa Faradayn. Sawyer saa tietää, että Faradayn kertoi Ellielle heidän olevan tulevaisuudesta ja etteivät he ole osa Yhdysvaltain armeijaa, niin kuin Toiset uskovat.
Uuden välähdyksen myötä Toiset katoavat. Sawyer ja muut huomaavat Charlotten nenästä vuotavan verta ja tämän lopulta pyörtyvän. Juliet ja Faraday yrittävät herättää Charlottea, joka tulee lopulta tajuihinsa. Sawyer ja Locke lähtevät toisella saarella sijaitsevalle Orkidea-asemalle, jonka he uskovat olevan ainoa keino aikahyppyjen pysäyttämiseksi. Kun he palaavat rannalle, leiri on ilmestynyt sinne, mutta se on hylätty. He löytävät soutuveneen ja päättävät lähteä sen kanssa Orkidealle. Soutaessaan kohti saarta, jotkut alkavat ampua heitä takaa päin. Juliet saa ammuttua yhden hyökkääjistä, mutta tapahtuman keskeyttää uusi välähdys.
Ampujat ovat poissa ja ryhmä on soutamassa kaatosateessa. He pääsevät saarelle ja myöhemmin he löytävät Jinin, joka on sittenkin elossa. Jinin kanssa he jatkavat matkaansa kohti Orkidea-asemaa. Matkalla välähdyksiä alkaa tulla enemmän ja ne muuttuvat kivuliaikski myös muille kuin Charlottelle. Sawyer, Juliet ja Miles saavat päänsärkyä ja heidän nenästään alkaa vuotaa verta. Charlotte ei kestä välähdyksiä ja menettää jälleen tajuntansa. Faraday päättää jäädä Charlotten luo. Muu osa ryhmästä löytää Orkidea-aseman paikan, jonka tilalla olevaan kaivoon Locke laskeutuu. Locke lopettaa välähdykset ja aikahypyt siirtyen samalla itse pois saarelta.
1974
Faraday kertoo Sawyerille, Julietille, Milesille ja Jinille Charlotten kuolleen. Ryhmä kuulee ampumisen ääniä ja naisen kirkumista. Lähestyessään ääniä he näkevät kaksi miestä pitämässä naista panttivankina ja tappamassa tämän miestä. Sawyer ja Juliet uhkaavat miehiä aseilla ja käskevät näitä laskemaan aseensa. Toinen miehistä ampuu Sawyeriä, minkä vuoksi tämä ja Juliet ampuvat miehen itsepuolustukseksi. Nainen esittäytyy Amyksi ja sanoo, että heidän täytyy haudata miehet ja viedä hänen miehensä Amyn väelle. Kun he lähtevät Amyn väen luo, he tulevat sähköaidan luokse. Amy laittaa aidan pois päältä ja kävelee sen ohi, mutta Sawyer, Juliet, Faraday, Miles ja Jin menevät tajuttomiksi. Amyn paljastetaan käyttäneen korvatulppia.
1977
Kolmen vuoden kuluessa Sawyer on vielä saarella ystäviensä kanssa. He työskentelevät Dharmassa ja asuvat parakeilla. Sawyer on rakastunut Julietiin, jonka kanssa hän asuu yhdessä. Hän toimii Dharman turvallisuuspäällikkönä ja on erittäin luotettavan henkilön maineessa. Eräänä aamuna Jin soittaa Sawyerille ja kertoo Jackin, Katen ja Hurleyn palanneen saarelle. Sawyer lähtee tapaamaan heitä ja kertoo olevansa Dharmassa, ja että on vuosi 1977. Hän neuvoo kolmikkoa teeskentelemään uusia Dharma-tulokkaita välttääkseen kysymykset. Myöhemmin ajassa taaksepäin matkustanut Sayid kaapataan viidakosta ja häntä luullaan Toiseksi.
Sayid pakenee muutamaa päivää myöhemmin nuoren Benin avustuksella. Sayid ampuu Benin, jonka Jin myöhemmin löytää ja kantaa takaisin parakeille, jossa häntä yritetään parantaa. Sawyer pyytää apua Jackilta, joka ei kuitenkaan suostu. Sawyer ja Kate vievät tajuttomana olevan Benin Toisille, jotka voisivat parantaa tämän. Richard kertoo, että tämän jälkeen Ben ei olisi enää samanlainen. Turvallisuustoimissa oleva Phil huomaa videonauhan, jossa näkyy, että Sawyer ja Kate veivät Benin pois. Tämän vuoksi Sawyerin on pakko lyödä Phil tajuttomaksi ja sitoa tämä kaappiin. Seuraavana päivänä Oceanicin kuutoset sekä Sawyer ja Juliet pitävät kokouksen ja yrittävät keksiä mitä tehdä. He päättävät lähteä rannalle ja aloittaa alusta. Jaksossa Muuttuja Radzinsky löytää Philin kaapista ja vangitsee Sawyerin sekä Julietin vaatien selitystä. Sawyer ei kerro mitään, minkä vuoksi Radzinsky alkaa pahoinpidellä häntä. Tohtori Chang keskeyttää kuulustelut ja käskee kaikkia lähtemään saarelta lähestyvän vaaran takia. Sawyer ehdottaa naisten ja lasten menevän sukellusveneeseen ja lähtevän. Sawyer suostuu kertomaan kaiken, jos hän ja Juliet saavat paikan sukellusveneestä. He pääsevät veneeseen, mutta päättävät lähteä sieltä Katen kertoessa Jackin aikeista räjäyttää vetypommi, joka muuttaisi kaiken saarella tapahtuneen, minkä vuoksi Oceanicin lento 815 ei ikinä joutuisi saarelle. Sawyer sanoo Jackille, että hän olisi voinut estää Anthonya murhaamasta vanhempiansa vuosi sitten, muttei tehnyt sitä, koska mennyt on mennyttä ja Jackin tapauksessa myös. Koska Jack ei usko tätä, Sawyer päättää pahoinpidellä Jackin ja lopulta lähes tappaakin hänet. Juliet on kuitenkin Jackin puolella ja sanoo, ettei osaa ikinä kaivata Sawyeriä, jollei edes tunne häntä.
Kun Jack valmistautuu pudottamaan pommin Joutsen-asemalle, Phil ja tämän miehet yrittävät estää häntä ampumalla. Sawyer, Juliet, Kate ja Miles tulevat Jackin apuun, mistä seuraa intensiivinen taistelu. Lopulta Jack saa vetypommin pudotettua, mutta heidän yllätyksekseen se ei räjähdäkään, vaan aiheuttaa sähkömagneettisen kentän aktivoitumisen. Kaaoksessa Sawyer huomaa Julietin tippuvan kuiluun. Pudotuksesta selvinnyt Juliet räjäyttää pommin, mikä aiheuttaa kirkkaan välähdyksen.
6. tuotantokausi
Kauden avauksessa Sawyer herää kraatterin viereltä. Sawyer uskoo suunnitelman epäonnistuneen ja raivostuu Jackille. Sawyerin ja Jackin tapellessa Kate kuulee Julietin avunhuudon kuilun pohjalta. Henkiinjääneet raivaavat yhteistoimin romua kuilun suulta ja Sawyer pääsee laskeutumaan Julietin luo. Hän löytää Julietin elossa, mutta vakavasti loukkaantuneena ja jumissa romun alla. Juliet sanoo, että he voisivat mennä kahville ja kumpikin maksaisi omansa. Sawyer muistuttaa olevansa paikalla ja he suutelevat. Juliet ilmoittaa, että hänellä on jotakin erittäin tärkeää kerrottavaa, mutta hän kuolee Sawyerin syliin ennen kuin ehtii sanoa sen.
Toiset saavat kiinni Sawyerin ja Milesin ja Sawyer kuljetetaan tajuttomana Toisten Temppeliin. Temppelissä he tapaavat loputkin ryhmästään; Katen, Jackin, Jinin, Sayidin ja Hurleyn. Sawyer pakenee Temppelistä ja kohtaa John Locken hahmossa olevan savuhirviön. Sawyer liittyy Locken joukkioon aikeenaan kuitenkin paeta saarelta ilman Lockea. Kauden lopussa Sawyer on yksi harvoista alkuperäisen joukkion eloonjääjistä.
Vaihtoehtoinen aikajana
Vaihtoehtoisessa aikajanassa James työskentelee etsivänä Los Angelesin poliisipiirissä yhdessä parinsa Miles Straumen kanssa. James on palannut Australian matkalta, jolla hän etsi Sawyeriä, miestä joka aiheutti hänen vanhempiensa kuoleman. Lentoasemalla James törmää käsiraudoissa olevaan Kateen, mutta antaa tämän mennä.
Myöhemmin James joutuu pidättämään sekä Katen että Sayidin ja kohtaa myös Sunin ja Jinin. Kauden päätösjaksossa James on sairaalassa ja yrittää saada syötävää temppuilevasta karkkiautomaatista. Juliet ja James kohtaavat automaatilla. Kosketus saa kummatkin ”muistamaan” välähdyksiä elämästään saarella. James ja Juliet suutelevat. Jakson päätteeksi he saapuvat yhdessä kirkkoon ja kohtaavat jälleen toverinsa saarelta.
Lost
Hervonjärvi
Hervonjärvi on Kanta-Hämeessä Hämeenlinnassa  sijaitseva järvi.
Maantietoa
Järven pinta-ala on 8,2 hehtaaria ja se on 550 metriä pitkä ja 350 metriä leveä. Järvellä on kartan mukaan yksi saari. Sen rantaviivan pituus on 2,2 kilometriä. Järvi koostuu kolmesta suppiin muodostuneesta altaasta ja sen suurin syvyys on 13 metriä.
Pistoolitähti
thumb|220px|Pistoolitähti ja Pistoolisumu NICMOSin väärävärikuvassa Pistoolitähti on sininen hyperjättiläinen, joka on vuoden 2005 tilaston mukaan Linnunradan toiseksi kirkkain tähti. Se on Aurinkoa 10 miljoonaa kertaa kirkkaampi ja 100 kertaa massiivisempi. Sen halkaisija on 300–340 Rʘ. Tähti sijaitsee Jousimiehen tähtikuviossa 25 000 valovuoden päässä Maasta lähellä Linnunradan keskustaa.
Tähti on tähtienvälisten kaasusumujen peitossa, eikä se tämän vuoksi näy paljain silmin. Se löydettiin Hubblen avaruusteleskoopilla 1990-luvulla infrapunataajuudella, joka läpäisee pölyn. Tähti on singonnut 4000–6000 vuotta sitten avaruuteen 10 Auringon massaa "Pistoolisumuksi", jota se valaisee. Tähden tähtituuli on 10 miljardia kertaa Auringon hiukkasvirtaa voimakkaampi. Arvioidaan, että tähden massa olisi aluksi ollut 200 Auringon massaa. Tähdellä on elinikää jäljellä noin 1–3 miljoonaa vuotta.
Yleisurheilun Euroopan-mestaruuskilpailut 1962
Vuoden 1962 yleisurheilun EM-kisat pidettiin Belgradissa, Jugoslaviassa 12.–16. syyskuuta. Kilpailuihin otti osaa 29 maata ja 670 urheilijaa. Kisat avasi Jugoslavian presidentti Josip Broz Tito. Belgrad on nykyään Serbian pääkaupunki.
DDR ja Länsi-Saksa osallistuivat yhteisellä joukkueella koska DDR ei ollut vielä IAAF:n jäsen. Tuloksissa ja mitalitaulukossa ne ovat nykyään kuitenkin omina joukkueinaan.
100 m
<br style="clear:left" />
200 m
<br style="clear:left" />
400 m
<br style="clear:left" />
800 m
<br style="clear:left" />
1 500 m
<br style="clear:left" />
5 000 m
<br style="clear:both" />
10 000 m
<br style="clear:both" />
20 km kävely
<br style="clear:both" />
50 km kävely
<br style="clear:both" />
400 m aidat
<br style="clear:both" />
4 x 100 m viesti
<br style="clear:both" />
4 x 400 m viesti
<br style="clear:both" />
Korkeushyppy
<br style="clear:both" />
Seiväshyppy
<br style="clear:both" />
Pituushyppy
<br style="clear:both" />
Kolmiloikka
<br style="clear:both" />
Kuulantyöntö
<br style="clear:both" />
Kiekonheitto
<br style="clear:both" />
Moukarinheitto
<br style="clear:both" />
Kymmenottelu
<br style="clear:both" />
100 m
<br style="clear:both" />
200 m
<br style="clear:both" />
400 m
<br style="clear:both" />
800 m
<br style="clear:both" />
80 m aidat
<br style="clear:both" />
Keihäänheitto
<br style="clear:both" />
Viisiottelu
<br style="clear:both" />
Jean Grémillon
Jean Grémillon [gʁemijɔ̃] (3. lokakuuta 1901 Bayeux, Calvados – 25. marraskuuta 1959 Pariisi) oli ranskalainen elokuvaohjaaja, joka teki 35 vuotta kestäneellä urallaan sekä dokumentti- että fiktioelokuvia. Grémillonin tuotantoa luonnehditaan lähes hänen kuuluisampien aikalaisten René Clairin, Jean Renoirin ja Marcel Carnén veroiseksi. Hänen näytelmäelokuviaan ovat muun muassa Myrskyöitä (Remorques, 1941), Suudelma pimeässä (Lumière d’été, 1943) ja Taivas on meidän (Le ciel est à vous, 1944). Kaikissa kolmessa näytteli naispääosaa Madeleine Renaud.
Grémillon opiskeli musiikkia ja aloitti elokuvan parissa lyhyillä dokumenttielokuvilla. Ensimmäisen pitkän elokuvansa hän ohjasi 1927. Ensimmäisen äänielokuvan epäonnistuminen vei hänet pois Ranskasta, ohjaamaan kaupallisia töitä Saksassa ja Espanjassa. Näytelmäelokuvillaan hän saavutti suosiota kotimaassaan vasta 1940-luvun alkupuolella ollessaan jo yli 40-vuotias. Hänen dokumenttielokuvistaan onnistuneimpana pidetään uran viimeistä, taiteilijakuvaa André Massonista. Moniin elokuviinsa Grémillon sävelsi itse musiikin.
Australia Zoo
250px|thumb|Krokotiilin ruokintanäytös Australia Zoossa.